Аԥсны Ажурналистцәа реидгыла ахантәаҩы, ателеканал "Абаза" аиҳабы Руслан Ҳашыг арадио Sputnik аефир аҟны еиҭеиҳәеит аҳәынҭқарратә бызшәазы азакәан анагӡаразы Аиҳабыра реилатәараҟны ирыдыркылаз хықәкылатәи апрограмма аҵакы атәы.
Избан аҵла иқәу ажь гьамалеи хаҭабзиаралеи акы иаламҩашьо изыҟоу, насгьы уи иалҵуа аҩы гьамаҷыдак замоу, абри атәы арадио Sputnik Аԥсны аефир аҿы еиҭеиҳәеит Хәаԥ ақыҭан инхо аӡахәааӡаҩ Роланд Занҭариа.
Ашколқәа рҟны аурокқәа рнаҩс аҩныҟатәи адҵақәа рыла аҽазыҟаҵарақәа шышьақәгылоу атәы арадио Sputnik аефир аҟны еиҭалҳәеит Аҟәа ақалақь аҵараусбарҭа аиҳабы лхаҭыԥуаҩ Марина Арышԥҳа.
Арубрика "Жәлар рдоуҳа" аҿы алақәа рынцәахәы Алышькьынтыр иадҳәаланы ҳажәлар рҟны имҩаԥыргоз аныҳәара атәы дазааҭгылоит ҳколумнист Есма Ҭодуаԥҳа.